İsuzun türküsü

İsuzun türküsü

 Hasamaniya başçesi

 İnsannan dolu içi.

 O insannar hepsicii

 Allahın uçenikleri. 

 Yuda sattı Ristozu.

 Saldatlarlan barabar 

 Sincirlärlän baaladılar. 

 Golgofa bayırına çıkardılar.

 Şamarlarlan düydülär.

 Tanı, kim urdu, – dedilär.

 Aaçtan kruça yaptılar,

 Ristozu kruçaya gerdilär.

 Mıhtan enser kestilär,

 Elinä, ayaana kaktılar.

 Çalıdan feneţ ördülär,

 Ristozun başına koydular.

 O çalılar saplardı,

 Mirulu kannar akardı. 

 Mariya, anası, aalardı.

 Aalamaa, Mariya anacıım,

 Biz bu zeeti çekeriz 

 İnsanın sözü için, 

 Yudanın sattıı için. 

 İnsanın sözü için, 

 Yudanın sattıı için. 

 Türkücü – Garçeva F. (k. Caltay)


Kategoriya:Din
Kategoriya:Senat
Kategoriya:Yaşamak
Kategoriya:Gagauz halk türküleri
Kategoriya:Kultura
Kategoriya:Sotsiologi